मेतालोइद

मेतालोइद धातु तत्त्व व अधातु तत्त्वया मिस्रित गुण दूगु तत्त्वतेगु पुचः ख। मेटालोइद खँग्वः ल्याटिन भासाया मेटालम (अर्थ: धातु) व ग्रीक भाषाया ओइड्स ("ज्वःलाःगु रुप") खँग्वः स्वाना दयावःगु खँग्वः ख। मेतालोइद पुचलय् दुथ्यायेगु गुणतेगु निश्चित परिभाषा मदु व नापं थ्व पुचलय् दुगु तत्त्वत छु ख धाइगु नं पूर्ण सहमति मदु। अथे जुसां रसायन साहित्यय् थ्व खँग्वः छ्यलाबुलाय् दयाच्वंगु दु।

सामान्यकथं ६गु मेटालोइड बोरोन, सिलिकन, जर्मेनियम, आर्सेनिक, एन्टिमोनी व टेलुरियमयात मेतालोइदया रुपय् कायेगु या। नापं, न्यागु तत्त्वतेत छुं अवस्थाय् मेतालोइदय् वर्गीकृत याइ: कार्बन, एलुमिनियम, सेलेनियम, पोलोनियम व एस्टेटिन। तत्त्वमांय् सकल झिंछगू तत्त्व p-ब्लकया छगू दायगोनल हाकलय् ला गुकिलिं च्वय् देपाय् बोरोन निसें क्वय् जवय् एस्टाटिन तक्कया तत्त्व दुथ्याः। छुं तत्त्वमांया संस्करणय् धातु व अधातु दथुइ विभाजन ध्व सालाः धातुत व अधातुतेत बायेगु या। थ्व पुचःया तत्त्वत थ्व ध्वःया नापं ला।

मेतालोइदत साधारनकथं धातुथें रुप दइ, ब्रितल जुइ व विद्युतया निश्चित मात्राय् जक चालक जुइ। थ्व तत्त्वतेसं मेमेगु धातुथें धातुनाप अलोइ (alloy) दयेकि। थ्व तत्त्वतेगु मेमेगु यक्व भौतिक गुण व रासायनिक गुण धातु व अधातु तत्त्वया दथुइ ला। थ्व तत्त्वपिं व इमिगु यौगिक मिश्र धातु (अलोइ), जैविक एजेन्त, क्यातालिस्त, मि स्याइगु वस्तु (flame retardants), चश्मा, अप्टिकल स्तोरेज, अप्टोइलेक्ट्रोनिक्स , पाइरोटेक्निक्स, सेमिकन्दक्तर, व इलेक्ट्रोनिक्सय् छ्येलिगु या।

मेतालोइड खँग्वः मूल रुपं गैरधातुया निंतिं न्हापा छ्यलाय् वःगु ख। थुकिया न्हुगु अर्थ, मध्यवर्ती वा हाइब्रिद गुण दूगु तत्त्वया छगू पुचःया रुपय् सन् १९४०–१९६०इ व्यापक जुल। मेतालोइदयात गबलें अर्धधातु धाइगु जुसां अर्धधातु खँग्वःया छ्येलेज्या छगू पदार्थया छगू विशिष्ट प्रकारया इलेक्ट्रोनिक ब्याण्ड संरचनाया रुपय् अप्व या। थ्व सन्दर्भय् आर्सेनिक व एन्टिमोनी जक्क अर्धधातु ख, व इमित सामान्यतया मेतालोइडया रुपय् म्हसीकिगु या।

स्वयादिसँ
 रसायनिक तत्त्व

पुचः:रसायन